Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1992. évi XXXII. törvény alapján — jogszerűen — elutasította.
Paragraph Index: 303

szóló 1992. évi XXXII. törvény alapján — jogszerűen — elutasította. Az említett törvény 6. § (3) bekezdése, mely szerint a túlélő házastársat a sérelmet szenvedőnek járó kárpótlás 50%-a illeti meg, nem azt jelenti, hogy a kárpótlásban részesült sérelmet szenvedett halála esetén annak házastársa a kárpótlás 50%-át örökölné. E rendelkezés arra az esetre vonatkozik, ha a sérelmet szenvedett a kárpótlási határozat meghozatala előtt meghal, és így a határozatot eredetileg már a túlélő házastárs részére megállapított 50%-os kárpótlásról hozzák meg. A túlélő házastárs jogcímén életjáradék iránt a Nyugdíjfolyósító Igazgatósághoz is előterjesztett igényt e szerv 1999. március 11-én — utóbb — elutasította. Az 1997. július 29-én kelt jogerős hagyatékátadó végzés alapján a sérelmet szenvedettet életében megillető 60 882 Ft életjáradékot a végzésben megjelölt örökösnek, így a panaszosnak is az egyharmad rész erejéig 1999-ben gyorspostai utalványon feladták. Az állampolgári jogok országgyűlési biztosának általános helyettese visszásságot állapított meg az Alkotmány 2. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes